Znamenita pot v obliki srca med vinogradi na Špičniku velja za eno najlepših znamenitosti štajerske pokrajine. Srce med vinogradi preko družbenih omrežij osvaja širni svet in privablja vse več obiskovalcev med štajerske vinograde. Srce je tako že pred dobrim letom in pol zadišalo Francozom, ko so z njim promovirali regijo Alzacijo. Zdaj zgodbo v milejši podobi ponavljajo naši južni sosedje.

'Krajo' srca opazilo slovensko veleposlaništvo

Zagrebško podjetje LibusoftCicom namreč prireja seminar za ocenjevanje vrednosti nepremičnin, nanj pa so vabili s podobo svečinskega srca. Vabilo je delil profil na družbenem omrežju Twitter Lokalna Hrvatska, ki predstavlja Hrvaško združenje županij.